Document ID: 31998R1724

KOMMISSIONENS FORORDNING (EF) Nr. 1724/98 af 3. august 1998 om undtagelse fra forordning (EØF) nr. 689/92 om fastsættelse af fremgangsmåden ved og betingelserne for interventionsorganernes overtagelse af korn
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (1), senest ændret ved Kommissionens forordning (EF) nr. 923/96 (2), særlig artikel 5, og
ud fra følgende betragtninger:
Betingelserne for godkendelse af korn til intervention er fastsat i Kommissionens forordning (EØF) nr. 689/92 (3), senest ændret ved forordning (EF) nr. 1612/98 (4);
ifølge forordning (EØF) nr. 1766/92 kan korn tilbydes til intervention i Sverige indtil den 30. juni;
i slutningen af juni 1998 blev store mængder korn tilført intervention; fristen for overtagelse af kornet bør fastlægges under hensyn til, at fristen for at tilbyde korn til intervention er blevet forlænget;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
Som undtagelse fra artikel 3, stk. 3, tredje afsnit, i forordning (EØF) nr. 689/92 skal sidste levering af de mængder korn, der blev tilbudt til intervention i Sverige i juni 1998, finde sted senest den 21. august 1998.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 1. august 1998.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 3. august 1998.

Labels: 3
17
18
15